Zitationshinweis: 
Katrin Moeller und Andreas Müller: Transkription der Quellen: Nr. 50, Schwarthen, Gertrudt, Urgicht Rostock 1587, in: Katrin Moeller / Andreas Müller / Anne Purschwitz: Rostocker Urgichten des 16. Jahrhunderts in Fällen von Zauberei und Hexerei. Digitale Methoden und Lehrkonzepte auf der Testbank (https://opendata.uni-halle.de/handle/1981185920/13873), herausgegeben vom Historischen Datenzentrum Sachsen-Anhalt, Halle 2019, DOI: http://dx.doi.org/10.25673/13813.

Urgicht Gertrud Schwarthen 1587
p. 14v
Sabbati 23 Decembris A(nn)o (15)87 /                     
Bekandtnus 
Gertrudt Schwarthen Michael Luders 
Wittwe von Nesebardt bei Wolgaſt vn= 
ter dem Hertzogen von Pommern 
bortigk
[50-01] 1. Bekandt Das ſie Zwej Ehemanß gehabt der 
Erſte Hans Janicke geheißenn, wier ein Scho =
pes Kock geweſenn, Darnach wehr ſie mit ihme 
nach Ancklam getzogenn dar hette her gefor =
wercket 
[50-02] 2. Bekandt das der leßte mahn Michael Luderß ein 
Hirte geweſenn, Vnnd wehr ihr vorgangen 
mitfaſtenn Zu Ancklam Jnn einer Bodenn 
vor dem ſtein thor Darſelbſt geſturben vnnd 
hette noch 7 Kinder Jm leben, 
[50-03] 3. Bekandt Das ſie Jnn die 20 Jahr mit ihrem Mahn 
hin vnnd herowider das Vihe gehudet, 
[50-04] 4. Bekandt das der Hertzogk vonn Pommern ſie vor 
vier Jahrenn Zu Wolgaſt Jn gefengknus ſetzsen 
laßenn Drumb Das ſie hette wollenn gelt graben 
vnd das ſie in die Christallen geſehen 
[50-05] 5. Bekandt wan ſie lude badede ſo bruckede ſie dartho 
Negenderlei Kruth Witten munte Zeſan brahm 
oder Kruſou Balſam, Velskhöm, Vnſteden Kruth 
Polej, Gödeke, Krutzruede, Hundes bluthbrocke 
Kraut Duca, daßs lade ſie ins waſker vnd wreſe 
den laden Die glieder damit, Darnach nehme ſie 
p. 15r

Schmer vnnd Alte Putter vnnd Schmultze das aufs waßer 
nehmes wider Ab, vnnd thatte geſtochen galen ſchweffel 
Schaffomus geſtossenn Lohrberen vnnd Quickſilber Zu =
samen vnnd machte eine ſalbe daruonn, Darmit ſchmer 
de ſie die lude 
[50-06] 6. Bekant wen ſie Zu den leuten kheme, ſo Spriche ſie, des 
Wolde Gotd der Vatter der Sohne vnd der werdige heili 
ge geiſt hefft dich alle die frunde angeblaßen die brun 
edder Blauw Schwarttze Rode oder grune So böhthe Dich 
Gott imm Hemmel, he Vater, die verlöſe Dich vth dieſen 
böſen bandenÿ damit Du gebunden biſt Jn namen 
des Vaters des Sons vnnd des heilligen Geiſtes Amen 
[50-07] 7. Bekandt das ſie die beiden weſter Rinden von Haſeln 
so bei ihr nebenſt der Chriſtallen gefunden, gebruke =
de, wan ſie bei den krancken wolte erkunden ob es 
ein böſe oder guethe ſtunde wehr oder nicht 
[50-08] 8. Bekandt das Marcks ein Vngeborn ſo ein Kuſter 
Zue Göreke vor Ancklam geweſenn ihr ſolchs gelerth 
[50-09] 9. Bekant das ſie bei Hinrich Betzow nicht mehr gethan 
Alſo das ſie ihm geſegnet vnnd geſchmeret mit ſalven 
vnnd hette die nagell von ſeinen fueßen vnd henden 
genohmen, Auch das Somicken von dem Hembde vor 
der Rechter handt vnbenutzet wachs vnd hette von ihm 
genohmen etzliche har vonn beiden Dunnigen Ahm 
Heupte Auch von dem Barthe vnder beide Armen vnd(e) 
vom ſchöte hiruan hette ſie ein licht gemacht wehr vor 
ihm sitzen gangen, vnd hette vnſern heren got beköret 
Das her ihm helffen ſolte, Darnach hette ſie waßer ge =
nahmen vnd ihm Creutzweiß vber daß leib gesprengt 
vnnd geſagt, Gott Er dieſe Stette dieſen Armen sunder 
darmed Im nahmen deß vaters deß Sohns vnd deß heilligen 
p. 15v

Geiſtes Amen darnach Strieche ſie noch dem ſagen 
vber den Menſchenn, vnd das liecht vnnd ſagte, Als 
Jch dieſe licht geeſchet vnd vorkleret hebbe durch Gott 
Almechtigk vnd deß minſchen nahmen, Das ihn vn =
ſer Her gott muchte erloſenn van den Böſen band(en) 
Damit her gebundenn, iſt Durch Jhm Ehrinn ſeinen 
einig gebornen ſohn 
[50-10] Jouis 28 Decemb(ris) A(nn)o (15)87
10. Anna Khale Hans Badenn Ehefrauw Sprach 
wahr ſein, Weill ihr mahn kranck wehr ſi hin 
Zue ihr nach Ancklam getzogenn vorder Statt 
Vnnd ihr bericht, vnnd das ihr man krank, do hette 
dieſe weib geantwortet, Er hette eß von Böſenn 
leutenn, vnnd do ſie gebetenn ſie muchte ihr ſolchs 
vormeldenn, wie es gethann, darauf ſie geant =
wortet was ihr dran gelegen wen es beßer mit 
ihrem Manne wurde, vnnd hette zwe ſtockſchenn 
Jnn die handt genohmen, vnd ein Corallenn Auf 
den ſchott gelegt, vnd dieſelb beſchworenn, Vnndt 
hette ferner geſagt ſie ſolte nahmen Donnernette 
Poppeln vnnd ſcharffleddicke vnd Alt bier vnnd 
laſſen es feuw weck ſieden, vnnd binden ihm das 
Krautt Auf den Ahrm, Das hette ſie etzliche mahl 
gethann, Das eß nhun got lob ein weinig beſſer 
mit ihme wehre, Das her ſeine Ahrme Ruhren Auch 
beßer wie Zuuor ſprechenn kunte, Vnnd hette Zu 
Ancklam Jhr noch j R(eichstaler) vnnd. 2. Elle leinwandt 
p. 16r

Also ſie hir gekommen, gegebenn, Auch die Corallen vnnd 
Zwo ſtockaſchenn, bei ihrem Manne gebrauchet vnndt hette 
Jhrem Mahnne gebrauchet, vnnd hette ihren Manne geſchun =
get mit etzlicher Saluen, 
[50-11] 11. Auch hette das weib Jhr Zu Ancklam gerathen vnd geſagt 
ſie ſolte nehmen Efew it(em) Crutzrude hilligen rauen Alt Bottr 
vnd Schmer das ſolte ſie Niuen vnd in ein Pott thun, vnd 
be idem fahre zu ſamende ſchmaltzen vnd Machen darauer 
Salue van vnd ihren mahn darmit ſchmerenn, 
[50-12] 12. Eliaß Moller Sprach auch wahr ſein Das her einenn 
Kopper bei dem Strande gekaufft, vnnd alß ehr den 
ſelbigen 8 tage Jm ſtall gehabt beſchlan laßenn 
vnnd den ſandell darauff gelegt vnnd darmit auß 
rinden wollene Do hette ſich das Pfert ahn Die wende 
getrengt vnnd vber Rugge Jn der leute hauſer gelauff(en) 
vnnd hette nicht forth wollen, Darnach hette ers wi =
der in den ſtall gebracht, vnnd kurtz zuuor waren 
Jm Zwei Klopper Jm Stall auch thot gebliebenn 
do hette ſeine frauw geſagt ſie hette gehöret das 
hir ein weib in der Stadt wehr kunte leutenn 
Rath geben Vnnd Ob ehr woll in der erſt ſolches nicht 
geſtatten wollen, weill ehr aber erfahren Das 
ſie ander leutenn gehulffen, hette ehr geſagt Sie 
ſolte hingahen vnnd hören was ſie ſagte, Vnnd also 
ſein frauw mit dieſem weib geredet hett ihr 
deſelbige geſagt, wen ſie ihr wurde 10 Sch(illing)s. geben